钦定古今图书集成/方舆汇编/职方典/第1216卷 > 《催雪》〈长沙除夜大雪集赵明府镜水堂〉杨德远
## 钦定古今图书集成/方舆汇编/职方典/第1216卷 > 《催雪》〈长沙除夜大雪集赵明府镜水堂〉杨德远

风撼潇湘，云连岳麓，客路又当除夕。看大雪横空，暗
侵檐额。镜水堂前高会。任寒勒梅梢禁春色。玳筵银
烛，羽觞飞度，光浮琥珀。楚国。归未得。幸托迹平原，
暂停游屐。听枥马林鸦，扬镳翻翮。四十明朝将近。更
目断乡关音书隔。且延伫。六出飞花，吹上袖衣红湿。